ມຽນມາ ຕັດສິນເພີ່ມໂທດ ນັກຂ່າວຊ່າງພາບ
ສານມຽນມາ ເພີ່ມໂທດຈຳຄຸກ 10 ປີ ໃຫ້ນັກຂ່າວຊ່າງພາບ ທີ່ຖືກຈຳຄຸກຢູ່ໃນເວລານີ້
ສານແຫ່ງນຶ່ງຂອງມຽນມາໄດ້ເພີ່ມໂທດຈຳຄຸກອີກ 10 ປີຕໍ່ນັກຂ່າວຊ່າງພາບໜຸ່ມນ້ອຍ ຄົນນຶ່ງທີ່ໄດ້ຖືກຈັບ ຫຼັງຈາກໄດ້ຖ່າຍຮູບເອົາບ່ອນທີ່ໄດ້ມີການໂຈມຕີດ້ວຍລະເບີດໃນປີ ກາຍນີ້ ສານໄດ້ຕັດສິນໂທດທ້າວ Sithu Zeya ອາຍຸ 21 ປີໃນວັນພຸດວານນີ້ພາຍໃຕ້ກົດໝາຍ ວ່າດ້ວຍອີເລັກໂທຣນິກທີ່ເຄັ່ງຄັດຂອງມຽນມາ ໂດຍເວົ້າວ່າລາວໄດ້ນຳເຜີຍແຜ່ວັດຖຸທີ່ອາດ ສາມາດສ້າງຄວາມເສຍຫາຍໃຫ້ແກ່ຄວາມສະຫງົບແລະຄວາມສາມັກຄີຢູ່ໃນລັດຖະບານ ທ້າວ Sithu Zeya ພວມຮັບໃຊ້ໂທດຈຳຄຸກເປັນເວລາ 8 ປີ ໃນຂໍ້ຫາກ່ຽວກັບການເຂົ້າ ເມືອງ ແລະຄົບຄ້າສະມາຄົມແບບຜິດກົດໝາຍ ຄະນະໄອຍະການກ່າວວ່າລາວໄດ້ຍອມ ຮັບວ່າ ໄດ້ຄົບຄ້າສະມາຄົມກັບກຸ່ມສື່ມວນຊົນທີ່ລີ້ໄພຢູ່ຕ່າງປະເທດຈຸນຶ່ງ ຄືກຸ່ມສຽງປະຊາ ທິປະໄຕມຽນມາແລະໄດ້ຮັບການຝຶກອົບຮົມດ້ານສື່ມວນຊົນທີ່ປະເທດໄທ